**כריסטופר פול "כריס" קולפר** (באנגלית: **Christopher Paul "Chris" Colfer**; נולד ב-27 במאי 1990) הוא שחקן, זמר וסופר אמריקאי, מוכר בעיקר בזכות תפקידו בתור קורט האמל בסדרה המוזיקלית "Glee"; עבורו זכה בפרס גלובוס הזהב לשנת 2010 והיה מועמד לשני פרסי אמי.

באפריל 2011 קולפר נכנס לרשימת מאה האנשים המשפיעים ביותר של מגזין טיים.

קורות חיים
----------

קולפר נולד בקלוביס, קליפורניה ולמד ב"תיכון מזרח קלוביס". בשעות הפנאי נהג קולפר לכתוב ולביים מחזות. כשקולפר היה בתיכון המורים מנעו ממנו את האפשרות לשיר את השיר "Defying Gravity" מהמחזמר "מרשעת" כיוון שהשיר מבוצע בדרך כלל בידי נשים. חוויה זו הפכה אחר כך לעלילת משנה לדמות קורט האמל אותו הוא משחק בסדרה "Glee".

קולפר הוא הומוסקסואל ופועל למען זכויות להט"ב. בריאיון ל-"Access Hollywood" סיפר שהוריו קיבלו אותו, אך לעיתים קרובות היה קורבן להתעללויות בבית הספר, אשר בעקבותן נאלץ לעבור לחינוך ביתי בכיתות ז' ו-ח'. כשלמד בתיכון, היה חבר במועדונים רבים, בהם מועדון הדיבייט, מועדון הדרמה ומועדון הספרות.

קריירה
------

### טלוויזיה

בשנת 2009 הגיע קולפר לאודישנים של הסדרה "Glee" להיבחן לתפקיד ארטי אברמס, גיטריסט הלהקה הנכה, מבלי שהיה לו ניסיון קודם. הוא לא קיבל את התפקיד, אולם תסריטאי התוכנית ריאן מרפי שהתלהב מיכולותיו, עיצב לקולפר דמות מיוחדת עבורו - חבר המקהלה ההומוסקסואל קורט האמל. את הדמות ביסס התסריטאי, הומוסקסואל בעצמו, על חוויותיו האישיות בתור תלמיד תיכון.

עם הפרסום הרב והביקורות הטובות שקבלה התוכנית, האמל הפך לאחת הדמויות המרכזיות והאהודות ביותר בסדרה. קולפר רשם לזכותו הישג מרשים בשנת 2010 כשזכה בפרס גלובוס הזהב לשחקן המשנה הטוב ביותר בסדרת טלוויזיה על תפקידו בסדרה. קולפר זכה פעמיים בפרס People's Choice Awards לשחקן הטוב ביותר בסדרת קומדיה, בשנים 2012 ו-2013. בנוסף, הוא זכה בפרס גילדת שחקני המסך ב-2010.

קולפר יצא יחד עם שחקני הסדרה "Glee" לשני סיבובי הופעות "Glee Live" בצפון אמריקה ובממלכה המאוחדת, במהלכם ביצעו שירים בולטים מן התוכנית. הוא דיבב את הדמות של קורט האמל בפרק מיוחד על "Glee" ב"מופע של קליבלנד", וכן השתתף בסדרת הריאליטי "Glee Project". במאי 2014 הצטלם לתפקיד אורח בסדרה הקומית "שוות בקליבלנד" כבנה של הדמות ויקטוריה צ'ייס.

### משחק וכתיבה

בגיל צעיר הצטרף קולפר אל התיאטרון הקהילתי בעירו, והשתתף במחזות "סיפור הפרברים", "A Christmas Story" ו"צלילי המוסיקה", שבו גם גילם דמות בשם קורט.

כשלמד בתיכון, כתב, ביים וכיכב קולפר בגרסה משלו למחזה "סוויני טוד", שבה כל התפקידים היו מהמין ההפוך, וקרא לה "שירלי טוד".

קולפר כתב, הפיק וכיכב בסרט "מוכה ברק", אשר יצא לאקרנים בקיץ 2012 והוציא לאחר מכן ספר בשם "Struck by Lightning: The Carson Phillips Journal" אשר מבוסס על הסרט.

ב-2012 פרסם קולפר ספר ילדים בשם "ארץ האגדות: קסם המשאלה", שיצא לאור בעברית על ידי הוצאת אריה ניר. בהמשך כתב קולפר עוד חמישה ספרים בסדרת "ארץ האגדות", המגוללת את סיפורם של אח ואחות תאומים אשר מגיעים אל ארץ בדיונית שבה הם נפגשים עם סיפורי האגדות המוכרים. הספר הראשון הגיע עד מהרה למקום הראשון ברשימת רבי המכר של הניו יורק טיימס. קולפר מעיד כי התחיל לעבוד על הספר מגיל שש. ביוני 2017 הוכרז כי חברת ההפקה פוקס המאה ה-20 מפתחת עיבוד קולנועי לספר הראשון שקולפר יביים ויכתוב את תסריטו. 

ב-2012 השתתף קולפר במחזה "8" ובו גילם בחור שמעיד בדיון משפטי על זכויות להט"ב כי נאלץ לעבור טיפול המרה בצעירותו. הדמות מבוססת על סיפור אמיתי.

ב-2015 הוציא קולפר ספר בשם "The Curvy Tree" ("העץ המפותל") אשר מבוסס על אחד מסיפורי האגדות שסיפר לו אביו.

ב-2017 הוציא קולפר את הספר "Stranger than Fanfaction", סיפור על חמישה צעירים שמתמודדים עם אתגרים חברתיים ייחודיים. הספר תורגם בשנת 2018 ויצא לאור בשם "מוזר יותר מפאנפיק".

נכון לספטמבר 2021, כתב קולפר 18 ספרים, שישה מתוכם מסדרת "ארץ האגדות".

ב-2019 הוציא קולפר סדרת ספרים חדשה "A Tale of Magic"-סיפור של קסם. הסיפור מתקיים בעולם ארץ האגדות ויהווה מעין ספין אוף לסדרה "ארץ האגדות". הספר הראשון בסדרה, "סיפור של קסם", יצא לאור באנגלית באוקטובר 2019, ותורגם לעברית ב-2020. ספרה השני של הסדרה, "סיפור של כשף", יצא בעברית ב-2021 וספרה השלישי של הסדרה, "סיפור של לחש", יצא בעברית ב-2022.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2010 | מרמדיוק | כלב דרמה #2 | דיבוב |
| 2012 | מוכה ברק | קרסון פיליפס | גם תסריטאי ומפיק בפועל |
| 2016 | פשוט נהדרת: הסרט | כריסטופר |  |
| TBA | *The Potters* | אשר פוטר | דיבוב |

### טלוויזיה

| שנה | סדרה | תפקיד | הערות |
| --- | --- | --- | --- |
| 2009 - 2015 | Glee | קורט האמל | תפקיד ראשי (6 עונות); 121 פרקים |
| 2011 | המופע של קליבלנד | דיבוב; פרק: "How Do You Solve a Problem Like Roberta?" |
| 2014, 2015 | שוות בקליבלנד | טוני צ'ייס | 2 פרקים |
| 2021 - 2022 | רידלי ג'ונס | קוזי | דיבוב; 4 פרקים |

קישורים חיצוניים
----------------

ויקישיתוף מדיה וקבצים בנושא **כריס קולפר** בוויקישיתוף
* כריס קולפר, ברשת החברתית אקס (טוויטר)
* כריס קולפר, ברשת החברתית אינסטגרם
* כריס קולפר, במסד הנתונים הקולנועיים IMDb (באנגלית)
* כריס קולפר, באתר "אידיבי", מאגר הידע העברי לקולנוע ישראלי ועולמי
* כריס קולפר, באתר AllMovie (באנגלית)
* כריס קולפר, באתר Rotten Tomatoes (באנגלית)
* כריס קולפר, באתר Metacritic (באנגלית)
* כריס קולפר, במסד הנתונים הקולנועיים KinoPoisk (ברוסית)
* כריס קולפר, באתר אייטונס (באנגלית)
* כריס קולפר, באתר ספוטיפיי
* כריס קולפר, באתר Last.fm (באנגלית)
* כריס קולפר, באתר AllMusic (באנגלית)
* כריס קולפר, באתר MusicBrainz (באנגלית)
* כריס קולפר, באתר דיזר
* כריס קולפר, באתר Discogs (באנגלית)
* כריס קולפר, באתר Songkick (באנגלית)
* כריס קולפר, באתר Genius
* שחר אורן, מתוק ומרושע: ריאיון עם כריס קולפר מ"גלי", באתר nrg‏, 2 במאי 2010
* איילה אור-אל, לוס אנג'לס, אתם עוד תראו: ריאיון עם כריס קולפר, באתר nrg‏, 5 באפריל 2012
* יניר דקל, כריס קולפר: קשה להיות השראה להומואים צעירים, באתר ynet, 13 במרץ 2013
* כריס קולפר (1990-), דף שער בספרייה הלאומית

הערות שוליים
------------

1. ↑  ארץ האגדות, קסם המשאלה. כריס קולפר, באתר הספריה הלאומית

| פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה |
| --- |
| סדרת טלוויזיה1970‏-1979 | ג'יימס ברולין (1970) • אדוארד אסנר (1971) • ג'יימס ברולין (1972) • מקלין סטיבנסון (1973) • הארווי קורמן (1974) • אדוארד אסנר/טים קונוויי (1975) • אדוארד אסנר (1976) • אדוארד אסנר (1977) • נורמן פל (1978) • דני דה ויטו/ויק טייבאק (1979) |
| סדרת טלוויזיה, מיני-סדרה או סרט טלוויזיה1980‏-2021 | פאט הרינגטון ג'וניור/ויק טייבאק (1980) • ג'ון הילרמן (1981) • ליונל סטנדר (1982) • ריצ'רד קיילי (1983) • פול לה מאט (1984) • אדוארד ג'יימס אולמוס (1985) • יאן ניקלאס (1986) • רוטגר האוור (1987) • בארי בוסטוויק/ג'ון גילגוד (1988) • דין סטוקוול (1989) • צ'ארלס דרנינג (1990) • לואיס גוסט ג'וניור (1991) • מקסימיליאן של (1992) • בו ברידג'ס (1993) • אדוארד ג'יימס אולמוס (1994) • דונלד סאת'רלנד (1995) • איאן מקלן (1996) • ג'ורג' סי. סקוט (1997) • דון צ'ידל/גרגורי פק (1998) • פיטר פונדה (1999) • רוברט דאוני ג'וניור (2000) • סטנלי טוצ'י (2001) • דונלד סאת'רלנד (2002) • ג'פרי רייט (2003) • ויליאם שאטנר (2004) • פול ניומן (2005) • ג'רמי איירונס (2006) • ג'רמי פיבן (2007) • טום וילקינסון (2008) • ג'ון לית'גו (2009) • כריס קולפר (2010) • פיטר דינקלג' (2011) • אד האריס (2012) • ג'ון ווייט (2013) • מאט בומר (2014) • כריסטיאן סלייטר (2015) • יו לורי (2016) • אלכסנדר סקארסגארד (2017) • בן וישו (2018) • סטלאן סקארסגארד (2019) • ג'ון בויגה (2020) • הו יונג-סו (2021) |
| סדרת מוזיקלית, קומדיה או דרמה2022-היום | טיילר ג'יימס ויליאמס (2022) |
| מיני סדרה או סדרת אנתולוגיה או סרט טלוויזיה2022-היום | פול וולטר האוזר (2022) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007477268505171
* BNE: XX5033980
* BnF: cb16688868f (data)
* CANTIC: a11756548
* CiNii: DA19360861
* GND: 1011377403
* ISNI: 0000 0001 1871 8828
* LCCN: no2009176888
* MusicBrainz: ec198610-84d1-4064-9bba-e58188f47c63
* NKC: xx0204002
* NLK: KAC201717481
* NTA: 356496465
* RERO: 02-A023400555
* SUDOC: 219944121
* VIAF: 103002260
* WorldCat: lccn-no2009176888

 |